Martin Kučera

ŽIŤ DOBRO

Ukážka z elektronickej knihy

Žiť dobro

Autor: Martin Kučera

Vydavateľ, tlač, väzba: Richard Lunter – Kicom

Telgárt 16, 976 73, IČO: 33826781

info@knihanaj.sk, www.knihanaj.sk

Vydanie prvé, rok 2014

Návrh obálky: Martin Kučera

Ilustrácie: Petra Gerhátová

Zalomenie: Zdeno Brontvay, Paed.Dr.

Korektúry: Jana Burdová

ISBN: 978-80-969949-9-1

© Všetky práva vyhradené.

Žiadna časť tejto publikácie nesmie byť

rozširovaná, kopírovaná

bez písomného súhlasu majiteľa autorských práv.

Vytvorenie elektronickej verzie Dibuk, s. r. o., 2014

Milý čitateľ,

v mojich básňach sú použité rôzne metafory, prirovnania, synonymá a podobnosti, ktoré sa zdajú byť na prvý pohľad nerozoznateľné, ale často sú myšlienky myslené inak, ako ich pochopíš prvotne, avšak niekedy aj presne tak, ako sú aj napísané, preto nechávam na Tvoju fantáziu výklad mojich básní a ich pochopenie. Táto kniha je venovaná všetkým.

Príjemné čítanie prajem z celého srdca.

A každý, kto sa chystá začať čítať, by mal vedieť že táto knižka je len jednou kvapkou vody v oceáne myšlienok v mojej hlave a už pracujem na vydaní druhej básnickej zbierky.

autor

Dali Ti život

Úprimní sú vraj jedine blázni,

preto to vo svete tak vyzerá,

mali by,

vidieť život že je krásny,

ako my,

každý z niečoho upodozrieva,

chceli Ti,

povedať že sú aj tí zlí, mať nádeje,

chceli Ti,

ukázať že aké ťažké byť dobrým je.

Plnili láskou Tvoje dni,

dávali pred oči svoje postoje,

učili ako povedať mami,

dávali prípravu na cesty Tvoje.

Všetko by spravili dali,

aby úsmev na perách Tvojich bol,

prvý krok, prvé slovo, prvý gól,

viedli Ťa,

i keď sami ťažké chvíle ustáli,

chránili Ťa,

aj keď sami zo života boli ustatí.

Ťažký ten život pre každého iste aj bol,

dali Ti základ teórie ako kráčať,

dali Ti časom do rúk uzdu opraty,

učili Ťa za čím sa neotáčať,

a čo sú najväčšie poklady,

dobre tú polievku miešať,

a vedieť správne prísady.

Dnes dospelák z Teba a vieš jak,

voliť svoje hlavné hodnoty,

nezabudni kto Ťa starostlivo umýval,

kto Ti robil denne papanie,

áno Ty,

kto Ťa večer pred spaním zakrýval,

a dával Ti najväčšie poznanie.

Fúkali Ti modriny,

vždy tu pre Vás boli,

rodičia sú len jediní,

milujte ich aj keď Vám dopriali sklamanie.

Venovali Vám svoje roky zo svojho života.

Venujte im lásku kým sú ešte s nami.

Nezabudnite na detstvo a na hranie,

pripomeňte im, iste je príhoda,

keď ste povedali s láskou TATI či MAMI.

Miluj život

Miluj život lebo On Ťa miluje

no občas dá do cesty tažkú skúšku

keď hovoríš vždy Ťa počuje

ako keby máš pery pri jeho ušku

za skúšky vždy aj odmeňuje

vždy najlepšie obstáť na jedničku

lenže aj potrestať život vie

takže opatrne ži život človiečku

lebo smrť tak isto existuje

raz príde sfúknuť život ako sviečku

a bude skúšok vyhodnotenie

tak zatiaľ teraz teš sa životu, dnešku

miluj život lebo On Ťa miluje.

Sebe najprv

Sebe najprv

pravdu prezraď

zmenu chceš?

kolaj preraď

pýchou žiť

pokús prestať

lásku cíť

práve teraz

Vyberáš len za seba

Hľadajú sa vo svete tí ľudia dobrí,

tam, kde pravda na druhej koľaji je,

tam, kde klamať už asi normálne je,

kde arogancia je to načo sú hrdí,

a neprajnosť škodná ešte zarába peniaze,

kde sa dobré duše cítia akoby mali reťaze,

lebo tí povrchní chamtiví hrabú len a len,

závisť aj lakomstvo dáte si s nimi za jeden?

Vo všetkom musel byť niekto prvý,

niekto dobru zacláňa hasí tú pochodeň,

každý má nejaký ten charakter, úroveň,

niekto klamstvá pomaly sám drví,

rozbíja siete tých čo podvádzajú srdcia,

tí čo potopili sami sa seba až po plecia,

áno je dobré keď to niekoho mrzí,

to prvý krok urobiť poriadok vo veciach,

a začať triediť všetky tie veci vo vreciach,

tie vrecia plné sú Tvojej minulosti,

raz sa k nim vrátiš a začneš rozbaľovať,

a svoje tajné kúty duše budeš odhaľovať,

potrebujú dávne časy kus pozornosti,

aby ďalej kráčalo sa inak ako doposiaľ,

aby sa staral ten o to, čo si sám zasial,

a našiel človek dobro a bol si istý,

že to správne miesto kde ho treba hľadať,

je v sebe a už pochopil z čoho sa skladá,

prehovorte o tom, v čom ste múdry,

naučte druhých to čo Vy viete dobre,

nestrácajte čas vždy budú reči podlé,

vždy dve strany boli tam vo vnútri,

sám človek si tú svoju stranu vyberá,

dobro a zlo existuje, nie je to povera,

hľadajú sa vo svete tí ľudia dobrí.

A K TÝM DOBRÝM CHCEM PATRIŤ AJ JA

Table of Contents

Titulná strana

Tiráž

Dali Ti život

Miluj život

Sebe najprv

Vyberáš len za seba